《丙辰三月升江西左布政使》
明代·祁顺

春风恩命出金銮，忝拜薇垣第一官。滕阁衣冠登览旧，闽邦黎庶别离难。

千滩雪浪随舟远，一路云山当画看。愿效忠勤报明主，鬓毛虽白寸心丹。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。